paragraph_text: Mandriva Linux (ranije poznat kao Mandrake) jedna je od najpopularnijih Linux distribucija danas. Nastao je iz Red Hata 1999. godine, u međuvremenu su se ove dvije distribucije znatno udaljile. Mandrake je u dosta elemenata sličan Red Hatu (struktura direktorija, rpm), ali ipak nije kompatibilan. Glavni se naglasak stavlja na apsolutne početnike i desktop primjene, premda uz Mandrake dolaze i jako kvalitetni poslužiteljski paketi. Kreator Mandrake/Mandriva Linuxa je Gaël Duval. Prvu verziju predstavio je 1998. godine. Tada se zvala Mandrake Linux. Iste godine sa suradnicima osnovao je tvrtku Mandrakesoft, koja je do 2005. godine stajala iza razvoja distibucije. Te godine došlo je do spajanja tvrtki Mandrakesoft i Conectiva, a ime tvrtke (a time i distribucije) promijenjeno je u Mandriva.